David Binney
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
David Binney, amerikansk musiker, alt- og sopransaksofonist. Han opererer innen frijazz, fusion og elektronika, og bruker ofte elektronikk og effektpedaler i samspill med saksofonen.
Han vokste opp i California, og hans interesse for jazz ble vakt av hans foreldre, som hørte mye på blant andre John Coltrane og Miles Davis. 19 år gammel flyttet Binney til New York og begynte å studere med Phil Woods, David Liebman og George Coleman. Han har siden spilt i mange ulike sammenhenger og medvirket på en rekke album. Utvalgte utgivelser South (2001, med Chris Potter og Uri Caine)  Balance (2002)  Bastion Of Sanity (2005)  Third Occasion (2009)  Anacapa (2015)  The Time Verses (2017) Les mer i Store norske leksikon jazz elektronisk musikk musikk i USA